**VELEUČILIŠTE U RIJECI**

Povjerenstvo za kvalitetu

**HODOGRAM PISANJA I PRIJAVE ZAVRŠNOG I DIPLOMSKOG RADA**

**NA VELEUČILIŠTU U RIJECI U AKADEMSKOJ 2023. / 2024. GODINI**

**1. Uvodne napomene**

Završni i diplomski rad (u nastavku: rad) treba biti napisan u skladu s [Pravilnikom o završnom / diplomskom radu (2023.)](https://www.veleri.hr/sites/default/files/2023-11/pravilnik-o-zavrsnom-i-diplomskom-radu-procisceni-tekst_1.pdf) koji se nalazi na *web*-sjedištu Veleučilišta u Rijeci.

Dokumenti koje su studenti dužni proučiti na početku postupka izrade svoga rada su: Pravilnik o završnom / diplomskom radu (2023.) s pripadajućim obrascima, Hodogram pisanja i prijave završnog i diplomskog rada te [Upute za formalni izgled završnog i diplomskog rada Veleučilišta u Rijeci](https://www.veleri.hr/sites/default/files/2021-12/Upute%20za%20formalni%20izgled%20zavr%C5%A1nog%20rada%20s%20predlo%C5%A1cima.zip).

**2. Odabir mentora i teme završnog / diplomskog rada**

Na *web*-sjedištu Veleučilišta u Rijeci objavljen je [popis kolegija, mentora i pripadajućih kvota za odabir završnih / diplomskih radova](https://www.veleri.hr/sites/default/files/2023-11/kvote-za-zavrsne-radove-2023.-2024_0.pdf). Nastavnik može preuzeti mentorstvo u okviru odobrenog broja (kvote).

Rad iz određenog kolegija, tj. kod određenog nastavnika / mentora, biraju studenti koji su u tekućoj akademskoj godini upisali završni, tj. diplomski rad.

**Krajnji rok** za odabir mentora i teme je **30. 4. 2024. godine.**

Po dogovoru s predmetnim nastavnikom / mentorom ispunjava se [**obrazac *Prijava mentorstva i teme***](https://www.veleri.hr/sites/default/files/2023-11/obrazac-1.-prijava-mentorstva-i-teme-zavrsnog-i-diplomskog-rada-2023_0_0.pdf)*.* Potpisanu *Prijavu mentorstva i teme* student šalje *emailom*[[1]](#footnote-1) ili dostavlja osobno Povjerenstvu za završne radove pripadajućeg studijskog programa. Navedeno Povjerenstvo odobrava teme završnih / diplomskih radova.

Ako student ne može pronaći mentora ili ga **iz opravdanog razloga (npr. duže bolničko liječenje i sl.)** nije pronašao u roku predviđenom Terminskim planom, javlja se Povjerenstvu za završni rad.

**3. Rokovi i uvjeti za predaju prve kao i konačne verzije završnog / diplomskog rada**

**Rokovi**

* **Krajnji rok** za predaju mentoru **prve cjelovite verzije rada** uređene prema Pravilniku je kraj nastave u ljetnom semestru – **do 15. 6. 2024. godine.** Pod **cjelovitom verzijom rada** podrazumijeva se rad koji obuhvaća sve dijelove propisane Pravilnikom (4. dio Pravilnika).
* **Iznimno**, na **Poljoprivrednom odjelu** i stručnom prijediplomskom studiju **Održivi agroturizam** taj je rok **do 19. 7. 2024.** zbog specifičnosti područja istraživanja.
* **Krajnji rok** za predaju mentoru **završne verzije rada** (rad u pdf formatu) koji će se braniti u **rujnu** **2024.** **godine** - **do 26. 7. 2024. godine. Za obrane u svim ostalim mjesecima (od siječnja do srpnja) rok za predaju je 10. u mjesecu (sukladno točki 4. hodograma – Prijava obrane).**
* **Iznimno**, na **Poljoprivrednom odjelu** i stručnom prijediplomskom studiju **Održivi agroturizam** rok predaje završne verzije rada je **do 2. 9. 2024.** zbog specifičnosti područja istraživanja.

**Uvjeti**

**I prva cjelovita verzija rada i završna verzija rada** moraju obuhvaćati sve dijelove propisane Pravilnikom (4. dio Pravilnika) te biti tehnički uređene u skladu s Uputama za formalni izgled završnog i diplomskog rada Veleučilišta u Rijeci.

Izvornost završnog / diplomskog rada mentor provjerava programom za provjeru izvornosti „Turnitin“. Ako rad zadovoljava uvjete izvornosti, mentor to potvrđuje u Prijavi obrane završnog / diplomskog rada.

Rad treba pripremiti **u digitalnom obliku (u pdf formatu).** Rad u pdf formatu dostavlja se mentoru prilikom reguliranja Prijave obrane završnog rada (opisano u sljedećem odlomku) najkasnije do 26. 7. 2024. godine odnosno najkasnije do 2. rujna 2024. godine na Poljoprivrednom odjelu i stručnom prijediplomskom studiju Održivi agroturizam.

**4. Rokovi za prijavu obrane i samu javnu obranu završnog / diplomskog rada:**

**Prijava obrane**

Uobičajeni rok za prijavu obrane rada je od 1. do 10. u mjesecu u mjesecima u kojima su planirane obrane (točka 5. Hodograma).

* **Od 1. do 10. u mjesecu** student dostavlja mentoru potvrdu Studentske referade i Knjižnice o ispunjenju svih obaveza i rad u pdf formatu (osim za radove čije se obrane planiraju u rujnu – opisano u 3. dijelu Hodograma).
* **Mentor** popunjava i potpisuje ***Prijavu obrane završnog / diplomskog rada***te **ispunjeni obrazac i rad u pdf formatu** *emailom*[[2]](#footnote-2) šalje Povjerenstvu za završni rad.

Iznimno, u mjesecu rujnu, isključivo studenti koji pristupaju jesenskim ispitnim rokovima mogu prijaviti obranu rada najkasnije **do 19. 9. 2024.** (ostali studenti uobičajeno do 10. u mjesecu).

**Organizacija obrane**

Povjerenstvo po primitku popunjenog obrasca *Prijave obrane završnog / diplomskog rada:*

* Imenuje Povjerenstvo za obranu završnog rada, definira dan i sat obrane te o tome prosljeđuje informaciju Odjeljku - Studentska referada.
* *Emailom* dostavlja članovima Povjerenstva za obranu završnog rada rad u pdf formatu na čitanje (radovi moraju biti pregledani 5 dana od njihova primitka odnosno najkasnije do 18. u mjesecu) i ocjenu (postupak ocjenjivanja završnog / diplomskog rada propisan je člankom 28. Pravilnika). Iznimno, za radove koji se u rujnu predaju do 19. 9. 2024. krajnji rok za pregled i ocjenu je 23. 9. 2024.
* *Emailom* dostavlja Knjižnici rad za pohranu u digitalni repozitorij.

Odjeljak -Studentska referada obavještava studenta o danu i satu obrane završnog / diplomskog rada.

1. **Obrane završnih / diplomskih radova**

Tijekom ak. godine 2023. /2024. obrane će se održavati:

* od siječnja 2024. do rujna 2024. godine (isključujući kolovoz).

**Za sva pitanja ili nejasnoće vezano uz izradu i obranu završnih / diplomskih radova studenti se mogu obratiti Povjerenstvima za završni rad na pripadajućim studijskim programima.**

|  |  |
| --- | --- |
| **Članovi Povjerenstva za završni rad** | **Email za kontakt** |
| PROMETNI ODJEL  Ivica Barišić  Damir Pilepić  Veljko Pevalek | [promet.zavrsni@veleri.hr](mailto:promet.zavrsni@veleri.hr) |
| POSLOVNI ODJEL  Anita Stilin  Sabrina Šuman  Martin Golob | [poslovni.zavrsni@veleri.hr](mailto:poslovni.zavrsni@veleri.hr) |
| ODJEL SIGURNOSTI NA RADU  Erika Gržin | [sigurnost.zavrsni@veleri.hr](mailto:sigurnost.zavrsni@veleri.hr) |
| POLJOPRIVREDNI ODJEL  Ivana Dminić Rojnić | [poljoprivredni.zavrsni@veleri.hr](mailto:poljoprivredni.zavrsni@veleri.hr) |
| STRUČNI PRIJEDIPLOMSKI STUDIJ ODRŽIVI AGROTURIZAM  Slavica Dudaš  Sanja Raspor Janković  Mladen Marinac | [agroturizam.zavrsni@veleri.hr](mailto:agroturizam.zavrsni@veleri.hr) |
| STRUČNI PRIJEDIPLOMSKI STUDIJ TELEMATIKA  Andrea Andrijašević  Damir Malnar | [telematika.zavrsni@veleri.hr](mailto:telematika.zavrsni@veleri.hr) |

1. Popis *email* adresa te članova Povjerenstava za završne radove po pojedinim Odjelima / studijskim programima nalazi se na kraju ovog Hodograma. [↑](#footnote-ref-1)
2. Popis *email* adresa te članova Povjerenstava za završne radove po pojedinim Odjelima / studijskim programima nalazi se na kraju ovog Hodograma. [↑](#footnote-ref-2)